Diari Oficial de la Generalitat Valenciana


Sumari del DOGV 6855, del 05-09-2012 (2012/8212)

RESOLUCIÓ de 27 d'agost de 2012, del conseller de Justícia i Benestar Social, per la qual es modifiquen els crèdits que han de finançar les ajudes convocades mitjançant l'Orde 14/2011, de 21 de desembre, de la Conselleria de Justícia i Benestar Social, per la qual es regulen i convoquen ajudes en matèria de servicis socials per a l'exercici 2012.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6855

Data del DOGV
:   05-09-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/8212


Data del document
:   27-08-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 d'agost de 2012, del conseller de Justícia i Benestar Social, per la qual es modifiquen els crèdits que han de finançar les ajudes convocades mitjançant l'Orde 14/2011, de 21 de desembre, de la Conselleria de Justícia i Benestar Social, per la qual es regulen i convoquen ajudes en matèria de servicis socials per a l'exercici 2012. [2012/8212]  
L'Orde 14/2011, de 21 de desembre, de la Conselleria de Justícia i Benestar Social, per la qual es regulen i convoquen ajudes en matèria de servicis socials per a l'exercici 2012 (DOCV núm. 6682, de 30.12.2011), va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto. El finançament de les ajudes quedava condicionat a l'aprovació dels crèdits corresponents.   
  
Aprovada i publicada la Llei 10/2011, de 27 de desembre, de Pressupostos de la Generalitat, per a l'exercici 2012 (DOCV núm. 6682, de 30.12.2011), en aplicació del que establix la disposició addicional primera de l'esmentada orde de convocatòria, i de conformitat amb allò que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei de la Hisenda Pública de la Generalitat, mitjançant la Resolució de 13 d'abril de 2012 (DOCV núm. 6766, de 03.05.2012), del conseller de Justícia i Benestar Social, es va procedir a donar publicitat als crèdits i a les línies de subvenció destinats al finançament de les ajudes regulades i convocades per l'Orde 14/2011, de 21 de desembre, de la Conselleria de Justícia i Benestar Social.  
No obstant això, en estos moments, una vegada ateses les sol·licituds presentades a l'empara de l'esmentada orde, hi ha disponibilitat pressupostària en la línia T1326, «Servicis socials especialitzats-tercera edat», per la qual cosa procedix desafectar-lo i minorar-lo.  
En atenció d'estes consideracions i fent ús de les facultats que em conferix l'article 47.11 del Text Refós de la Llei de la Hisenda Publica de la Generalitat i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, resolc:   
  
Primer   
Modificar la quantia del crèdit pressupostari i la línia de subvenció destinada a finançar les ajudes regulades en l'Orde 14/2011, de 21 de desembre, de la Conselleria de Justícia i Benestar Social, per la qual es regulen i convoquen ajudes en matèria de servicis socials per a l'exercici 2012 (DOCV núm. 6682, de 30.12.2011), i donar publicitat al crèdit pressupostari resultant i a la línia de subvenció que s'indica a continuació, amb càrrec al programa pressupostari 313.60, Gestió de Centres de Persones Majors:  
Denominació: servicis socials especialitzats-tercera edat.  
Línia de subvenció: T1326.   
Consignació pressupostària inicial: 29.049.996,68 €.   
Disminució actual: 1.149.773,96 € dels fons propis no condicionats, que passen dels 79.996.448,68 € a 72.977.223,72 €.  
Procedència i quantia dels fons:   
Propis condicionats: 8.000.000,00 €.   
Propis no condicionats: 2.257.966,72 €.   
Externa: Ministeri de Sanitat i Política Social: 8.000.000,00 €.   
  
Segon   
Publicar la present resolució en el Diari Oficial de la Comunitat Valenciana.   
  
València, 27 d'agost de 2012.- El conseller: Jorge Cabré Rico.